**ПРОТОКОЛ № 024**

Днес 27.10.2019 г. се проведе заседание на ОИК – Долни Чифлик, област Варна.

На заседанието присъствахa:

Тихомир Петров - Председател на ОИК

Дияна Георгиева – Зам. председател на ОИК

Данко Дачев - Зам.председател на ОИК

Елена Енева – Секретар на ОИК

и членовете на ОИК: Пламен Събев, Атанаска Георгиева, Назиф Назифов, Йовка Янева, Илка Тенева, Дафинка Любенова, Марин Караиванов, Гергана Стаменова.

Заседанието бе открито в **13:30** часа и се председателства от г-н Тихомир Петров - Председател на комисията.

На заседанието присъстват 12 от членовете на ОИК, налице е кворум и комисията може да заседава. Предлагам да проведем заседание при следния дневен ред:

1.Постъпила жалба от Марияна Василева Станчева представляваща ИК „Борислав Николаев Натов“

-Има ли други предложения за допълване на дневния ред ?

-Няма други предложения.

-Моля да бъде гласуван така предложения дневен ред.

Гласували: **„ЗА“** - **12** **(дванадесет)** члена на ОИК (Тихомир Петров, Дияна Георгиева Данко Дачев, Елена Енева, Пламен Събев, Атанаска Георгиева, Назиф Назифов, Йовка Янева, Илка Тенева, Дафинка Любенова, Марин Караиванов, Гергана Стаменова).

**Против** - Няма.

Дневният ред се приема.

**По точка първа от дневния ред:**

Председателят докладва:

ОТНОСНО: Постъпила жалба от Марияна Василева Станчева представляваща ИК „Борислав Николаев Натов“

В ОИК-Долни чифлик е постъпил сигнал по телефона от Марияна Василева Станчева, че пред СИК 23,24,25 в с. Старо Оряхово кандидат за общински съветник Росина Колева издигната от ПП ГЕРБ извършва изборна агитация. За изясняване на сигнала представители на ОИК-Долни чифлик в състав Тихомир Петров-председател, Дияна Стефанова-зам.председател и Елена Енева-секретар на ОИК-Долни чифлик посети посочените секции. В последствие в ОИК-Долни чифлик е подадена и писмена жалба от Марияна Василева Станчева представляваща ИК „Борислав Николаев Натов“ с вх. №5 от 27.10.2019г., допълнена с вх.№6 от 27.10.2019г. и същата е вписана във входящият регистър на ОИК-Долни чифлик. В жалбата и допълнението към нея се твърди че пред СИК с № 023, 024, 025 в с. Старо Оряхово кандидат за общински съветник Росина Колева издигната от ПП ГЕРБ извършва агитация в изборния ден изразяваща се в посочване с пръст на номера върху поставените образци на бюлетините пред секциите с който да гласуват избирателите. Представителите на ОИК-Долни чифлик посетиха посочените СИК в с. Старо Оряхово и установиха следната фактическа обстановка:

При проверката лицето Росина Колева се намираше в двора на училището където се помещават избирателните секции. Председателят и зам-председателят на ОИК проведоха разговор със същата относно сигнала, че извършва агитация в изборния ден пред секциите. Лицето обясни, че не е извършвало предизборна агитация, посетила е три пъти изборната секция, но е имало много хора чакащи за гласуване и се е връщала, като на третият път е успяла да гласува. След проведеният разговор Росина Колева заяви, че напуска дворът на сградата след като има такива твърдения. След проведеният разговор с Росина Колева представителите на ОИК-Долни чифлик разпитаха членовете на трите секционни избирателни комисии с №0 23, 024, 025, пред които се твърди, че се извършва агитация в изборния ден. Съставите на СИК заявиха, че към настоящият момент изборния ден протича спокойно, няма нередности и не знаят и никой не им е сигнализирал за извършване на агитация в изборния ден.

Беше разпитан и застъпникът Костадин Костадинов който е сигнализирал на жалбоподателката Марияна Василева Станчева за извършване на агитация в изборния ден от Росина Колева. Същият заяви, че е видял Росина Колева да посочва с пръст пред избирателните секции върху образците с бюлетини, номера с които да гласуват избирателите. По данни на застъпника Костадин Костадинов и друг застъпник на ИК „Борислав Николаев Натов“ в лицето на Евгени Щирионов е възприел тези действия на Росина Колева. Лицето Евгени Щирионов беше разпитано като заяви, че също е видял как Росина Колева посочва върху образците с бюлетини за кой номер да се гласува.

След проведените разпити, председателят на ОИК-Долни чифлик проведе телефонен разговор с представителя на МВР който охранява въпросните избирателни секции. Същият заяви, че никой не му е сигнализирал за извършване на агитация в изборния ден от Росина Колева, не е възприел да се извършва такава агитация и не знае дали е извършвана.

Жалбоподателят не сочи конкретни доказателства от които по безпорен начин да бъдат установени наведените от него нарушения.

След проведените разисквания от ОИК-Долни чифлик се изразиха мнения за основателност и неоснователност на жалбата.

Председателят предлага проект за решение за основателност на жалбата.

ОИК-Долни чифлик не постигна необходимото мнозинство от 2/3 от присъстващи членове, като резултатът от проведеното гласуване е

Гласували: **„ЗА“** - **3** **(трима)** члена на ОИК (Елена Енева, Йовка Янева, Дафинка Любенова).

**„Против“** – **9 (девет)** члена на ОИК (Тихомир Петров, Дияна Георгиева, Данко Дачев, Пламен Събев, Атанаска Георгиева, Назиф Назифов, Илка Тенева, Марин Караиванов, Гергана Стаменова).

Предвид гореизложеното и на основание чл.87, ал.1, т.22 от ИК, ОИК-Долни чифлик взе следното

**РЕШЕНИЕ:**

1. Постановява решение за отхвърляне по смисъла на чл.53, ал.4, изр. второ от Изборния кодекс.
2. Указва на председателите на СИК при устaновяване на предизборна агитация пред избирателните секции да предприемат необходимите действия за установяване и преустановяване на нарушенията.

**Решението може да се обжалва пред Централната избирателна комисия в срок до 3 дни от обявяването му, на основание чл. 88, ал. 1 от ИК.**

Поради изчерпване на дневния ред заседанието бе закрито в 14:30 ч.

Председател:...................................

Тихомир Петров

Секретар: ...............................

Елена Енева